Tartalom

[EURÓPAI ÉS NEMZETKÖZI ÜZLETI JOG MESTERKÉPZÉSI SZAK 2](#_Toc440617083)

[JOGÁSZ MESTERKÉPZÉSI SZAK 4](#_Toc440617084)

[KODIFIKÁTOR MESTERKÉPZÉSI SZAK 10](#_Toc440617085)

[KRIMINOLÓGIA MESTERKÉPZÉSI SZAK 12](#_Toc440617086)

[MUNKAÜGYI ÉS TÁRSADALOMBIZTOSÍTÁSI IGAZGATÁSI MESTERKÉPZÉSI SZAK 17](#_Toc440617087)

[ÖSSZEHASONLÍTÓ ÁLLAM- ÉS JOGTUDOMÁNYOK MESTERKÉPZÉSI SZAK 23](#_Toc440617088)

# EURÓPAI ÉS NEMZETKÖZI ÜZLETI JOG MESTERKÉPZÉSI SZAK

**1. A mesterképzési szak megnevezése:** európai és nemzetközi üzleti jog (European and International Business Law)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

* végzettségi szint: mesterfokozat (magister, master; rövidítve: MA;
* szakképzettség: európai és nemzetközi üzleti mesterjogász
* a szakképzettség angol nyelvű megjelölése: European and International Business Lawyer

**3. Képzési terület:** jogi

**4. A mesterképzésbe történő belépésnél előzményként elfogadott szakok:** a jogász mesterképzési szak.

**5. A képzési idő félévekben:** 2 félév

**6. A mesterfokozat megszerzéséhez összegyűjtendő kreditek száma:** 60 kredit

- a szak orientációja: gyakorlat-orientált (60-70 százalék)

- a szakdolgozat elkészítéséhez rendelt kreditérték: 5 kredit

- a szabadon választható tantárgyakhoz rendelhető minimális kreditérték: 4 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 380

**8. A mesterképzési szak képzési célja, az általános és a szakmai kompetenciák:**

A képzés célja, olyan jogászok képzése, akik a már meglévő elméleti és gyakorlati jogi tudásukra épülően ismerik az európai és nemzetközi üzleti-gazdasági joganyagot, értik az európai uniós jog működési mechanizmusát, ismerik az európai integráción kívüli gazdasági folyamatok komplex jogi szabályozását. Felismerik, hogy meghatározott, nemzetközi vonatkozású gazdasági viszonyok között, mely szabályozók alkalmazhatóak, valamint munkanyelvként alkalmazható angol nyelvű szaknyelvi ismeretekkel és készségekkel rendelkeznek. Felkészültek tanulmányok doktori képzés keretében való folytatására.

**7.1. Az elsajátítandó szakmai kompetenciák**

**Az európai és nemzetközi üzleti mesterjogász**

**a) tudása:**

7.1.1.1. Ismeri az európai és nemzetközi üzleti jog különböző szabályozási eszközeit és érti ezeknek egymáshoz való viszonyát:

7.1.1.2. Érti az európai és nemzetközi üzleti jogi szabályozók mögöttes gazdasági okait, illetve ezek gazdasági következményeit:

7.1.1.3. Ismeri az Európai Unió belső piacának működési mechanizmusát, a vonatkozó szabályozási eszközöket és a belső piac egyes részterületeinek sajátosságait:

7.1.1.4. Ismeri az európai gazdasági jog érvényesülési, érvényesítési mechanizmusait:

7.1.1.5. Ismeri a vonatkozó európai bírósági esetjogot, annak gyakorlati jelentőségét:

7.1.1.6. Ismeri a nemzetközi gazdasági jogi problémákhoz rendelhető jogforrások (nemzetközi, európai, nemzeti: kötelező és soft law) azonosításának módját, a speciális jogforrásokat feldolgozó adatbázisok (jogszabályokat, esetjogot, jogirodalmi műveket vagy azok adatait tartalmazó adatbázisok) kezelését:

7.1.1.7. Rendelkezik a nemzetközi üzleti jogviszonyok komplex magánjogi intézéséhez szükséges ismeretekkel:

7.1.1.8. Rendelkezik a nemzetközi üzleti jogviszonyok komplex közjogi értékeléséhez szükséges ismeretekkel:

7.1.1.9. Ismeri az angol jogi szaknyelv európai és nemzetközi gazdasági jogi szakterminológiáját.

**b) képességei:**

7.1.2.1. Képes felismerni azokat a gazdasági viszonyokat, melyekben európai vagy nemzetközi szabályozókat kell alkalmazni és képes az irányadó szabályrendszer azonosítására és értelmezésére:

7.1.2.2. Képes komplex, nemzetközi jogi problémák felismerésére, elemzésére:

7.1.2.3. Képes egy nemzetközi vonatkozású jogi kérdés jogérvényesítési mechanizmusainak igénybevételére:

7.1.2.4. Képes az eltérő szabályozási módok és tartalom megértéséből és elsajátításából fakadó toleráns és rugalmas, megoldás-központú problémakezelésre, a nemzetközi viszonylatok tanulmányozásából fakadó együttműködési készségre és nyitottságra, a problémamegoldás során összehasonlító szemlélet alkalmazására:

7.1.2.5. Képes nemzetközi viszonylatban a magas szintű szakmai kommunikációra és az ehhez szükséges fogalmi rendszer használatára

7.1.2.6. Képes nemzetközi viszonylatokban érveléstechnikák alkalmazására:

7.1.2.7. Képes angol nyelven a vonatkozó szabályozók megértésére, értelmezésére, a jogi probléma kezelése szempontjából releváns dokumentumok megszerkesztésére:

7.1.2.8. Képes az érintett gazdasági és üzleti jogviszonyok gazdasági, társadalmi, környezeti vonatkozásainak felismerésére.

**c) attitűdje:**

7.1.3.1. Nyitott a komplex megközelítést igénylő, nemzetközi vonatkozású jogi problémák megoldása iránt:

7.1.3.2. Elkötelezett az alapos, magas színvonalú munka iránt:

7.1.3.3. Nyitott új ismeretek, más jogrendszerek, nemzetközi szabályozók működési mechanizmusának megértése iránt:

7.1.3.4. Elkötelezett ismereteinek idegen nyelven történő bővítése mellett:

7.1.3.5. Elkötelezett az érintett jogterület fejlődésének folyamatos nyomon követése mellett.

7.1.3.6. Nyitott a szakmai együttműködésre nemzetközi környezetben

**d) autonómiája és felelőssége:**

7.1.4.1. Tudatosan és önállóan törekszik önfejlesztésre, figyelemmel kíséri az európai és nemzetközi gazdasági viszonyok szabályozóinak változásait:

7.1.4.2. Figyelemmel kíséri a vonatkozó szakirodalmat:

7.1.4.3. Reflektív módon viszonyul saját munkájához.

7.1.4.4. Komplex, nemzetközi elemet tartalmazó üzleti jogi problémák esetében önállóan azonosítja a releváns nemzeti, nemzetközi, uniós szabályozókat

7.1.4.5. Képes önállóan megoldani a nemzetközi elemet tartalmazó üzleti jogi problémákat, felismeri az ehhez kapcsolódó olyan részkérdéseket, melyek megoldása speciális, más ország jogának ismeretét igénylő tudást tesznek szükségessé

7.1.4.6. Felelősséget vállal az általa készített jogi szakvélemény, jogi értékelés megfelelőségéért.

**9**. **A mesterképzés jellemzői:**

**9.1.** **A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- európai uniós jogi és nemzetközi üzleti jogi alapismeretek 3-6 kredit;

- európai és nemzetközi üzleti jogi szakmai ismeretek (Európai Unió belső piaca, az Európai Bíróság eljárási joga nemzetközi kollíziós magánjog uniós, nemzetközi és nemzeti szabályozása, szerződési jog európai és nemzetközi szabályozói, multinacionális vállalatok működése, a nemzetközi kereskedelemi választott bíráskodás, a szellemi tulajdon védelmének szabályozása) 25-30 kredit;

- az európai uniós jog üzleti jog szempontjából releváns szakterületei (fogyasztóvédelmi jog, társasági jog, szociális jog, versenyjog a transznacionális kereskedelmi ügyletekhez kapcsolódó részterületeken (nemzetközi fizetési ügyletek, árufuvarozás) 16-20 kredit.

**9.2. Idegennyelvi követelmény:**

A mesterképzésbe való belépéshez angol nyelvből államilag elismert, legalább középfokú, általános (B2) komplex típusú nyelvvizsga, vagy ezzel egyenértékű érettségi bizonyítvány vagy oklevél szükséges.

**9.3. A képzés megkülönböztető speciális jegyek:**

A képzés angol nyelven folyik.

# JOGÁSZ MESTERKÉPZÉSI SZAK

**1. A mesterképzési szak megnevezése:** jogász (Law)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA vagy MSc)

- szakképzettség: okleveles jogász

- a szakképzettség angol nyelvű megjelölése: Jurist

Az oklevél doktori címet tanúsít, rövidített jelölése: dr. jur.

**3. Képzési terület:** jogi

**4. A képzési idő félévekben:** 10félév

**5. A mesterfokozat megszerzéséhez összegyűjtendő kreditek száma:** 300 kredit

- a szakorientációja: kiemelten elmélet-igényes (70-80 százalék)

- a diplomamunka elkészítéséhez rendelt kreditérték: 30 kredit

- a szabadon választható tantárgyakhoz rendelhető minimális kreditérték: 15 kredit

**6. A szakképzettség képzési területek egységes osztályozási rendszer szerinti tanulmányi területi besorolása:** 380

**7. A mesterképzési szak képzési célja, az általános és a szakmai kompetenciák:**

A képzés célja jogász képzettségű szakemberek képzése, akik az állam- és jogtudomány, valamint a jogászi tevékenységekhez kapcsolódó más társadalomtudományok alapjainak birtokában, a jogrendszer főbb jogterületeinek és jogintézményeinek, az állam működésének, a jogalkotás és a jogalkalmazás módszereinek ismeretében, korszerű szakismereteik és jogászi műveltségükre tekintettel alkalmasak az állami és magánszférában jogászi tevékenységre. Gyakorlati tapasztalatok megszerzésével, szakmai továbbképzéssel a jogi szakvizsgához kötött munkakörök betöltésére. Részt tudnak venni a nemzetközi - és különösen az európai – térben a gazdasági, társadalmi, államközi és civilszféra problémáinak megoldásában és szervezésében. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A jogász**

**a) tudása:**

7.1.1.1. Ismeri és érti a jogász szakmához kötött, az államra és a jogrendszerre vonatkozó elméleti és gyakorlati ismereteket, a jogintézmények elvi hátterét és gyakorlati működési módjait.

7.1.1.2. Ismeri a tudományos munkához, kutatáshoz szükséges problémamegoldó módszereket.

7.1.1.3. Ismeri a társadalomtudományok fogalmi készletének, elméletének, módszerének alapelemeit.

7.1.1.4. Ismeri a jogra és államra vonatkozó elméleti megközelítéseket, az állami irányítás jogi hátterét és működésének elveit.

7.1.1.5. Ismeri a történeti fejlődés logikáját, annak jelentőségét.

7.1.1.6. Ismeri a globális és hazai társadalmi, gazdasági, politikai, jogi folyamatok alapjellemezőit.

7.1.1.7. Történeti összefüggéseiben is ismeri az ember, az emberi méltóság, emberi jogok, demokrácia és a hatalom korlátozásának elméleti, gyakorlati jelentőségét valamint intézményeit.

7.1.1.8. Ismeri az általános valamint a jogász szakmák etikai normáit.

7.1.1.9. Felismeri az etikai dilemmákat és az új morális kihívásokat.

7.1.1.10. Ismeri az állam-, és a jogrendszer alapjellemzőit és ezek alapján eligazodik a különböző jogfogalmak, paradigmák között.

7.1.1.11. Ismeri a hazai, az európai és nemzetközi jog legfontosabb tételesjogi szabályait, a meghatározó alkotmánybírósági, bírósági döntéseket.

7.1.1.12. Ismeri a jogrendszer tagolására vonatkozó főbb nézeteket, a jogértelmezési módszereket, ide értve a különböző (köz- és magánjogi, általános és speciális) jogterületek együttes alkalmazásának, rendszerszerű értelmezésének a módszereit is.

7.1.1.13. Ismeri a különböző jogágak főbb jogforrásait, speciális szabályozási és működési logikáit, a szakjogi terminológiákat.

7.1.1.14. Ismeri a speciális jogterületek sajátosságait.

7.1.1.15. Ismeri a jogesetmegoldás módszereit, az eset feltárásának, az érvek rendezésének gyakorlatát.

7.1.1.16. Ismeri az egyes jogászi hivatások alapvető szakmai sajátosságait.

7.1.1.17. Rendelkezik iratkezelési, szerkesztési ismeretekkel, a jogi, jogászi írás sajátos elemeivel, a jogi dokumentumok szerkesztésének szabályaival és technikáival.

7.1.1.18. Ismeri a szervezet, a szervezeti kultúra, szervezeti munka alapjellemzőit.

**b) képességei:**

7.1.2.1. Képes értékelő viszony kialakítására a jogra és államra vonatkozó nézetekkel, elméletekkel kapcsolatban és képes ezek jogi és társadalmi relevanciájának felismerésére.

7.1.2.2. Képes idegen nyelvű szakmai szöveg értelmezésére, feldolgozására.

7.1.1.1. Képes idegen nyelvű és az informatika legújabb eszközeit is alkalmazó kommunikációra.

7.1.2.3. Biztosan kezeli a szakjogi terminológiákat

7.1.2.4. Képes a jogi elvek és értékek széles körű alkalmazására a törzsanyagon kívül is.

7.1.2.5. Képes a társadalmi problémák megértésére, új jelenségek feldolgozására, kritikus gondolkodásra.

7.1.2.6. Képes tudományos művek feldolgozására, értelmezésére, továbbgondolására és használatára. Alkalmas a tudományos megközelítés, fogalmi készletek befogadására és használatára Rendelkezik tudományos, közéleti, szakmai íráskészséggel.

7.1.1.2. Képes az érvek tiszta, logikus felépítésére és használatára.

7.1.2.7. Ismeretei alapján képes a joggal, társadalmi jelenségekkel kapcsolatos viták, értelmezésére és vélemény kialakítására.

7.1.2.8. Érzékeli a környezeti (jogi, intézményi, gazdasági, politikai, társadalmi) változásokat és adaptív módon viszonyul ezekhez.

7.1.2.9. Képes a társadalmi és jogi problémákat felismerni és hajlandó azok megoldásait keresni.

7.1.2.10. Képes jogi, társadalmi kérdésekben saját vélemény kifejtésére, mások véleményének elfogadására, képes az érvek logikus, világos kifejtésére, közvetítésére, a meggyőzési eszközök használatára.

7.1.2.11. Képes a jogrendszer, a jogi módszerek történeti és elméleti alapjainak és használatának kritikus szemléletére.

7.1.2.12. Érzékelni képes a társadalmi, etikai, jogász szakmai dilemmákat és képes azok elemzésére, szintetizálására.

7.7.7.7. Képes a szakmai munka, döntések társadalmi és etikai következményeinek megértésére.

7.1.2.13. Alkalmas a jogszabályok lényeglátó, módszeres és kreatív értelmezésére a jogállami értékek keretei között.

7.7.7.7. Képes megalapozott döntések meghozatalára, világos motiváció és indoklás mellett.

7.1.2.14. Képes az állami és magánszervezetek irányításában való közreműködésre.

7.1.2.15. Képes az önkormányzási, önigazgatási, közhasznúsági és magánigazgatási viszonyok közötti eligazodásra.

7.1.2.16. Képes a jog alkotásával, értelmezésével, alkalmazásával kapcsolatos politikai, társadalmi, gazdasági, történeti, pszichológiai jelenségek észlelésére, értelmezésére.

7.1.2.17. Képes a jogági szabályozások logikáinak önálló és kritikus használatára.

7.1.2.18. Képes a jogtudományok területén az ismeretek rendszerezett megértésére, elsajátítására, alkalmazására és gyakorlati hasznosítására, a változó tételes jog önálló megismerésére és értelmezésére, a megszerzett szakmai tapasztalat alapján új problémák, új jelenségek feldolgozására.

7.1.2.19. Képes a jogi konfliktusok jelentőségének felmérésére, a különböző jogi megoldások megtalálására, a következmények számbavételére, alternatívák mérlegelésére.

7.1.2.20. Képes az általános ismeretek, fogalmi készletek kreatív alkalmazására az új területeken.

7.1.2.21. Képes felismerni a hagyományos jogágakon túli szabályozási területeket, az új kihívásokat, azonosítja a problémákat.

7.1.2.22. Képes a jogi terminológia világos és szakszerű használatára és bonyolult jogi kérdések érthető megfogalmazására.

7.1.2.23. Képes a jog forrásainak tudatos és biztos használatára, a jogászi módszerek lehetőségeinek és korlátainak felismerésére.

7.1.2.24. Képes nagyobb mennyiségű és bonyolultságú joganyag feldolgozására, szelektálására, a lényeg kiemelésére és összefoglalására. Felismeri a jogilag releváns információkat.

7.1.2.25. Jártas az információtechnológiai kérdésekben, képes az adatbázisok, online rendszerek használatára.

7.1.2.26. Képes szakmai feladatok csoportmunkában való végzésére.

7.1.2.27. Képes egy szakmai közösség munkájának irányítására.

**c) attitűdje:**

7.1.3.1. Nyitott a szakmai továbbképzésben való részvételre. Kész folytonos önálló tanulásra és új ismeretek megszerzésére.

7.7.7.7. Hajlandó önművelésre, önfejlesztésre, tudásának magasabb szintre emelésére. Igénye van széles körű műveltség megszerzésére.

7.1.3.2. Igénye van a szaktudományos megközelítések értelmezésére.

7.1.3.3. Érzékeny a szakmai, társadalmi problémákra.

7.1.3.4. Hajlandó nem jogi szempontrendszerek bevonására, alkalmazására.

7.1.3.4. Nyitott az új jogi területek befogadására, megoldások keresésére ismeretlen problémákra.

7.1.3.5. Tiszteli Magyarország alkotmányos rendjét, a humanizmus, emberi jogok, demokrácia, jogállam értékeit.

7.7.7.7. Kritikusan viszonyul azokhoz a jelenségekhez, amelyek nem egyeztethetők össze a jogállami és demokratikus értékekkel.

7.7.7.7. Elutasítja a humánus eljárásokat, az emberi méltóságot a demokratikus és jogállami értékeket, az emberi jogokat kétségbe vonó jelenségeket, és keresi a megoldásokat és eszközöket ezek kezeléséhez.

7.7.7.7. Nyíltan vállalja és képviseli a jogászi szakmához kötődő jogállami és demokratikus értékeket és a közjó szolgálatát.

7.1.3.6. Nyitott a szakmai együttműködésre a társadalompolitika és a gazdaság területén dolgozó szakértőkkel.

7.1.3.7. Elkötelezett az egyenlő bánásmód elve és gyakorlata mellett.

7.1.3.8. Elkötelezett a jogászi munka egészét átható értékek, azok kialakítása, terjesztése mellett.

7.1.3.9. Elkötelezett a jogsegély, a pro bono jogászi munka, közérdekű kötelezettségvállalás és a civil aktivitásban való részvétel mellett.

7.1.3.10. Nyitott a mediációra, konfliktusban álló felek közötti közvetítésre.

7.1.3.11. Elkötelezett az igényes és minőségi munkára.

7.1.3.12. Elkötelezett a közérdek és a közérdekű jogászi munka iránt.

7.1.3.13. Nyitott a nemzetközi környezetben való együttműködésre.

**d) autonómiája és felelőssége:**

7.1.4.1. Tudatosan és önállóan törekszik az önfejlesztésre, a szakmai identitás alakítására, fellép a jogászi szakma értékeinek fejlesztése érdekében.

7.1.4.2. Szakmai és közügyekben kezdeményező szerepet vállal, hajlandó azokért személyes felelősségvállalásra és döntéshozatalra.

7.1.4.3. Reflektív módon viszonyul a saját munkájához és azok következményeihez, elfogadja és beépíti a visszacsatolásokat, igénye van azokra.

7.1.4.4. Értékelkötelezett módon használja az érdekérvényesítés eszközeit.

7.1.4.5. Önállóan, pontosan végzi munkáját, törekszik a formai világosságra az írott és verbális feladatteljesítés során.

7.1.4.6. Vállalja az önálló kezdeményezéseket a jogrendszer befolyásolására és ezekkel kapcsolatban vállalja a felelősséget.

7.1.4.7. Felelősséget vállal a köz érdekében végzett munkáért.

7.1.4.8. Elfogadja a szakmai együttműködés kereteit, a rá háruló szerepeket és funkciókat, a közös munkából származó felelősséget.

**8. A mesterképzés jellemzői:**

**8.1. A szakmai ismeretek, kompetenciák jellemzői**

A szakképzettséghez vezető tudományágak, szakterületek, amelyekből a szak felépül

- a képzéshez kapcsolódó társadalomtudományi alapismeretek: 70–110 kredit, amelyből

- általános értelmiségi hivatást szolgáló, a társadalomtudományi műveltséget megalapozó ismeretek (jogászi etika, jogi információtechnológia és adatbáziskezelés valamint sajátos idegen szaknyelvi ismeretek 25-40 kredit;

- jog elmélet és jogtörténet (propedeutikai, jog- és állambölcseleti, jogszociológiai, magyar és egyetemes állam- és jogtörténeti, római jogi) 50-70 kredit;

- jogász szakterületspecifikus szakmai ismeretek [ágazati állam- és jogtudományok főbb területei: magánjog (polgári jog, kereskedelmi jog, munkajog), államtudomány, közjog (alkotmányjog, közigazgatási jog, pénzügyi jog), büntetőjog, bűnügy, valamint nemzetközi és európai jog, a környezetjog, szakterületi eljárásjog] 115-150 kredit.

8.1.2. A választható specializációkat is figyelembe véve a jogintézmények és működésük, a jogászi érvelés és a joggyakorlat, a jogintézmények gazdasági, társadalmi, politikai, kulturális környezete és kapcsolatrendszerének elemzése, a jog alkalmazásának és alkotásának szakterületein szerezhető speciális ismeret.

A választható ismeretek kreditértéke a 35-50 kredit.

**8.2. Idegennyelvi követelmény:**

A mesterfokozat megszerzéséhez bármely olyan élő idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány, vagy oklevél szükséges.

**8.3.** **Szakmai gyakorlat követelményei:**

A szakmai gyakorlata képzés tantervben meghatározott, a jogalkalmazói és jogalkotói készség kialakítását elősegítő legalább kétszer három hetes vagy hat hetes egybefüggő igazságszolgáltatási, közigazgatási vagy egyéb jogalkalmazási szakmai gyakorlat.

# KODIFIKÁTOR MESTERKÉPZÉSI SZAK

**1. A mesterképzési szak megnevezése:** kodifikátor (Legal Regulation in Public Administration)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

* végzettségi szint: mesterfokozat (magister, master; rövidítve: MA)
* szakképzettség: okleveles kodifikátor
* a szakképzettség angol nyelvű megjelölése: Legal Expert in Regulation

**3. Képzési terület:** jogi

**4. A mesterképzésbe történő belépésnél előzményként elfogadott szakok:** jogász osztatlan mesterképzési szak

**5. A képzési idő félévekben:** 2 félév

**6. A mesterfokozat megszerzéséhez összegyűjtendő kreditek száma:** 60 kredit

- a szakorientációja: elmélet orientált (60-70 százalék)

- a szakdolgozat elkészítéséhez rendelt kreditérték: 7 kredit

- a szabadon választható tantárgyakhoz rendelhető minimális kreditérték: 4 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 380

**8. A mesterképzési szak képzési célja, az általános és a szakmai kompetenciák:**

A képzés célja a jogász szakképzettséggel rendelkezőknek a központi államigazgatási szervek, a helyi és nemzetiségi önkormányzatok, a gazdálkodó szervezetek, az ügyvédi munka, a civilszervezetek tevékenységéhez kapcsolódó szabályozási feladatokra való felkészítése, továbbá a különböző szintű jogszabályok és belső normák (közjogi szervezetszabályozó eszközök, szabályzatok) előkészítésében, megalkotásában közreműködő szakemberek képzése. Felkészültek tanulmányaik mesterképzésben történő folytatására.

**Az elsajátítandó szakmai kompetenciák**

**A kodifikátor**

**a) tudása:**

7.1.1.1. Ismeri a hazai, nemzetközi és európai uniós jogforrási rendszerek felépítését, hierarchiáját, a három elkülönült jogrend egymáshoz való viszonyát, együtthatását.

7.1.1.2. Ismeri a hazai jogalkotás mechanizmusait (törvény-előkészítés és a törvények megalkotása, közigazgatási és társadalmi egyeztetések, szakmai és politikai döntéshozatal, előzetes és utólagos hatásvizsgálat, dereguláció).

7.1.1.3. Ismeri a jogalkotás dogmatikai alapjait, a bírói gyakorlat hatását a jogalkotásra (normakontroll, egységes értelmezés kialakítása, a jogértelmezés fogalmi alapjai, legisztikai nyelvészet).

7.1.1.4. Ismeri a nemzetközi jogi dokumentumok előkészítésének, elfogadásának és megerősítésének mechanizmusait, speciális hatálybaléptetési és értelmezési módszereket.

7.1.1.5. Ismeri az európai unió másodlagos jogforrásainak kialakítási és elfogadási mechanizmusait, az implementáció módszereit, a hazai jogforrási rend uniós megfelelőségének igazolását és uniós vizsgálati eljárásait.

7.1.1.6. Ismeri a jogszabályszerkesztés technikai követelményeit.

7.1.1.7. Ismeri a végrehajtási normák kialakításának normatív és gyakorlati követelményeit.

7.1.1.8. Ismeri a jogszabályok és más normák hivatalos nyilvántartásának módszereit, a nyilvántartási hibák kiküszöbölésének technikáit, az autentikus normaszöveg megtalálásának (módosítások követése, egységes szerkezet) módját.

7.1.1.9. Ismeri a legfontosabb kódexek (törvénykönyvek) kodifikációs történetének hatását a hatályos szövegekre és a módosításokkal szembeni követelményeket.

7.1.1.10. Ismeri a belső szabályzatok jogszabályokétól eltérő szerkezeti, technikai és értelmezési követelményeit.

**b) képességei**

7.1.2.1. Képes a szabályozási igény (probléma) felismerésére, azonosítására, a szabályozási kérdések körülhatárolására.

7.1.2.2. Képes a szabályozandó kérdésre irányadó meglévő jogszabályok és más normák azonosítására, rendszerbeli áttekintésére, értelmezésére, a szabályozási hiányosságok feltárására.

7.1.2.3. Képes a szabályozási szint meghatározására, a megfelelő szabályozási szint által megkívánt előkészítés, egyeztetés normatív és kommunikációs megtervezésére.

7.1.2.4. Képes a jogforrási rendszerbe illeszkedő és az igénynek megfelelő szabályozási tervezet elkészítésére és megszerkesztésére, a jogharmonizációs szabályok alkalmazására.

7.1.2.5. Képes a szabályozási tervezet egyeztetésére, a vélemények értékelésére, feldolgozására, a tervezet változásainak figyelemmel kísérésére, a végleges tervezet elkészítésére.

7.1.2.6. Képes a szabályozás várható (jogi, pénzügyi-gazdasági, társadalmi, politikai) hatásainak előzetes vizsgálatára.

7.1.2.7. Képes a megalkotott szabályt érintő normakontrollra (magasabb szintű jogszabályba ütközés, Alaptörvénnyel való összhang, európai uniós jogrendbe illeszkedés) irányuló eljárásokban képviselendő álláspontok kialakítására.

**c) attitűdje:**

7.1.3.1. Megfelelő kommunikációs és kapcsolatteremtő képesség, konfliktustűrés.

7.1.3.2. A szabályozás következményeinek (hatásainak) mértékéhez igazodó felelősségtudat.

7.1.3.3. Alkalmasság a saját és az attól eltérő álláspontok összehangolására, a kölcsönösen elfogadható kompromisszumok kialakítására.

7.1.3.4. Érzékeny a szakmai, társadalmi problémákra.

7.1.3.5. Elkötelezett az igényes és minőségi munkára.

**d) autonómiája és felelőssége:**

7.1.4.1. Szakmai véleményét előre ismert döntési helyzetekben önállóan képviseli.

7.1.4.2. Szakmai kompetenciájának határai között önállóan közreműködik jogszabályok, belső működési szabályzatok előkészítésében.

7.1.4.3. Felelősséget vállal a köz érdekében végzett munkáért

7.1.4.4. Önálló kapcsolatteremtő és kommunikációs képességgel rendelkezik

7.1.4.5. Képes szakmai feladatok csoportmunkában való végzésére

7.1.4.6. Tudatosan és önállóan törekszik önfejlesztésre, a szakmai identitás alakítására

7.1.4.7. Reflektív módon viszonyul saját munkájához

**9. A mesterképzés jellemzői**

**9.1. A szakmai jellemzők:**

8.1.1. A szakképzettséghez vezető tudományágak, szakterületek, amelyekből a szak felépül

- jogalkotási alapismeretek (jogforrások jellege, hierarchiájára, a jogalkotás normatív keretei és a dereguláció) 8-18 kredit.

- a kodifikációszakmai ismeretei [a szabályozás előkészítése (stratégia, hatásvizsgálat), a jogszabály- és szabályzatszerkesztés (jogszabályok és szabályzatok szövegezése, stilisztika), a jogalkotás gyakorlata (polgári, büntető és közjogi kodifikáció, önkormányzati jogalkotás), a jogalkotás uniós és nemzetközi determinációi, a jogszabály kihirdetése, közzététele és nyilvántartása] 31-41 kredit

**8.2. Idegennyelvi követelmény:**

A mesterfokozat megszerzéséhez az Európai Unió valamelyik hivatalos nyelvéből, amelyiken a szakmának tudományos irodalma van, államilag elismert középfokú (B2) komplex típusú nyelvvizsga vagy azzal egyenértékű érettségi bizonyítvány, illetve oklevél szükséges.

**8.3. Szakmai gyakorlat:**

A szakmai gyakorlat 40 óra időtartamú, a versenyszféra vagy a közszféra olyan munkaköreiben végzett szakmai munka, ahol szervezetszabályozási feladatokat kell ellátni.

# KRIMINOLÓGIA MESTERKÉPZÉSI SZAK

**1. A mesterképzési szak megnevezése:** kriminológia (Criminology)

**2. A mesterképzési szakon szerezhető végzettségi szint és a szakképzettség oklevélben szereplő megjelölése**

- végzettségi szint: mesterfokozat (magister, master; rövidítve: MA)

- szakképzettség: okleveles kriminológus

- a szakképzettség angol nyelvű megjelölése: Criminologist

**3. Képzési terület:** jogi

**4. A mesterképzésbe történő belépésnél előzményként elfogadott szakok**

**4.1. Teljes kreditérték beszámításával vehető figyelembe:** a szociológia, a szociális munka, a szociálpedagógia, a pszichológia, a társadalmi tanulmányok, a bűnügyi igazgatási, az igazságügyi igazgatási, a rendészeti igazgatási, a politológia, a büntetés-végrehajtási nevelő alapképzési szak

**4.2. Meghatározott kreditek teljesítésével vehetők figyelembe továbbá:** a pedagógia,a gyógypedagógia, a kulturális antropológia, a nemzetközi tanulmányok, a nemzetközi kapcsolatok, az igazgatásszervező, a közigazgatás-szervező és a nemzetközi igazgatási, védelmi igazgatási alapképzési szak.

**5. A képzési idő félévekben:** 4 félév

**6. A mesterfokozat megszerzéséhez összegyűjtendő kreditek száma:** 120kredit

-a szak orientációja: elmélet-orientált (60-70 százalék)

- a diplomamunka készítéséhez rendelt kreditérték: 15 kredit

- a szabadon választható tantárgyakhoz rendelhető minimális kreditérték: 10 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 312

**8. A mesterképzési szak képzési célja, az általános és a szakmai kompetenciák:**

A képzés célja jogi és társadalomtudományi felkészültséggel, interdiszciplináris ismeretekkel rendelkező kriminológus szakemberek képzése, akik képesek a bűnelkövetők társadalmi integrációját, illetve az áldozatsegítést szolgáló, felsőfokú végzettséget igénylő munkakörök betöltésére, a kriminálpolitika részterületein (büntetőpolitika, bűnmegelőzés, áldozati politika és a bűnözés elleni nemzetközi fellépés) a jogállami követelményeknek megfelelő és a társadalmi integrációt szolgáló döntéshozói, irányítási, tervezési, szervezési, elemzői, szakértői feladatok elvégzésére, valamint a bűnözés, annak megjelenési formái, a bűnelkövetővé, illetve áldozattá válás, bűnmegelőzés és a büntető igazságszolgáltatás működésének kutatására. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A kriminológus**

**a) tudása:**

7.1.1.1. Ismeri a magyar alkotmányos jogrendszer alapjait.

7.1.1.2. Ismeri a magyar igazságszolgáltatási rendszert, különös tekintettel a hagyományos büntető igazságszolgáltatásra és a helyreállító igazságszolgáltatásra.

7.1.1.3. Ismeri a globális társadalmi, politikai és jogi folyamatokat, melyek hozzásegítik a szakmailag adekvát válaszok megadásához egy-egy jelenség kapcsán.

7.1.1.4. Ismeri a társadalmi folyamatok és jelenségek egymásra hatásának mechanizmusait, melyek elengedhetetlenek a deviáns problémák kezelése folyamán.

7.1.1.5. Ismeri az emberi és az állampolgári jogokat, valamint a védelmüket és érvényesülésüket szolgáló hazai és nemzetközi intézményrendszert, a nemzetközi szervezeteknek (különösen: az Egyesült Nemzetek Szervezete, Európa Tanács, Európai Unió) a bűnözés visszaszorítását, megelőzését szolgáló tevékenységét és intézményes eszközeit.

7.1.1.6. Ismeri az integrált társadalomtudományi, statisztikai és tudományos kutatási módszereket, különös tekintettel a kriminológiában gyakorta használt kvalitatív és kvantitatív módszerekre.

7.1.1.7. Felismeri a bűnözés jelenségével és a kontroll intézményeivel kapcsolatos etikai dilemmákat, új kihívásokat.

**b) képességei:**

7.1.2.1. Képes akriminológiai ismeretek alkalmazására a pártfogó felügyelői, az áldozatsegítői, a bűnmegelőzési és a büntetés-végrehajtási intézményrendszerben, a gyermek- és ifjúságvédelem intézményeiben, mediátorként a büntetőeljárásban és a bűnmegelőzésben, továbbá a személy- és vagyonvédelmi vállalkozásokban, valamint civil bűnmegelőzési programokban.

7.1.2.2. Képes a bűnüldözés, a büntető igazságszolgáltatás, a bűnmegelőzés és az áldozatsegítés intézményei közötti, jogállami követelményeknek megfelelő együttműködés tervezésére és kivitelezésére.

7.1.2.3. Képes az integrált ismeretei alkalmazására a bűnözéssel kapcsolatos szakpolitikák végrehajtása során.

7.1.2.4. Képes a kriminálpolitika egyes részterületein a jogállami követelményeknek megfelelő és a társadalmi integrációt szolgáló tervezés, döntés előkészítés és szakmai koncepciók, programok kidolgozására.

7.1.2.5. Alkalmas a kriminálpolitikai stratégiák, koncepciók, kriminálpolitikai tárgyú jogszabálytervezetek, stratégiák, programok és jogszabályok véleményezésére, valamint szaktanácsadásra az előző tárgykörökben.

7.1.2.6. Képes a bűnözés és részjelenségei elemzésére, értelmezésére, törvényszerűségeinek, társadalmi összefüggéseinek feltárására.

7.1.2.7. Képes a büntető igazságszolgáltatási rendszer és egyes intézményei működésének elemzésére, a büntető igazságszolgáltatás és kriminalitás jellemzői közötti összefüggések vizsgálatára.

7.1.2.8. Képes a kriminálstatisztikai adatok értékelésére.

7.1.2.9. Képes viktimizációs kutatások lefolytatására.

7.1.2.10. Képes kriminálpolitikai döntések és bűnmegelőzési programok értékelő vizsgálatára.

7.1.2.11. Képes az etikai, jogállami és hatékonysági szempontoknak egyaránt megfelelő problémamegoldásra.

7.1.2.12. Képes kriminológiai kutatási eredmények és ismeretek nyilvánosság előtti szakszerű kommunikációjára.

7.1.2.13. Képes megalapozott helyzetelemzésre és probléma-felismerésre.

**c) attitűdje:**

7.1.3.1. Elkötelezett a segítő szakmákban szükséges objektivitás, diszkrimináció mentesség, tolerancia és humánum iránt.

7.1.3.2. Innovatív és rugalmas problémakezelés, valamint kritikai attitűd jellemzi, mely során használja az erőszakmentes kommunikációs, továbbá alapvető tárgyalástechnikai és mediációs ismereteit.

7.1.3.3. Nyitott a szakmai továbbképzésben való részvételre. Kész folytonos, önálló tanulásra és új ismeretek megszerzésére.

7.1.3.4. Igénye van a tudományos megközelítések értelmezésére, az újabb kriminológiai elméletek gyakorlati átültetésére.

7.1.3.5. Tiszteli a humanizmus, emberi jogok, demokrácia, jogállam értékeit. Kritikusan viszonyul azokhoz a jelenségekhez, amelyek nem egyeztethetők össze a jogállami és demokratikus értékekkel. Elutasítja a humánus eljárásokat, az emberi méltóságot a demokratikus és jogállami értékeket, az emberi jogokat kétségbe vonó jelenségeket. 7.1.3.6. Nyitott a szakmai együttműködésre a társadalompolitika és a gazdaság területén dolgozó szakértőkkel, hiszen tisztában van azzal, hogy a bűnmegelőzés és a bűnüldözés terén sikereket csak széleskörű együttműködés keretében tud megvalósítani.

7.1.3.7. Elkötelezett az egyenlő bánásmód elve és gyakorlata mellett.

7.1.3.8. Nyitott a mediációra, konfliktusban álló felek közötti közvetítésre.

7.1.3.9. Elkötelezett az igényes és minőségi munkára.

7.1.3.10. Ismeri az általános valamint szakmai etikai normákat.

7.1.3.11. Motivált a bűnelkövetővé válás kockázati tényezőinek vizsgálatára.

**d) autonómiája és felelőssége:**

7.1.4.1. Tudatosan és önállóan törekszik önfejlesztésre, a szakmai identitás alakítására, fellép a kriminológusi szakma értékeinek fejlesztése érdekében.

7.1.4.2. Reflektív módon viszonyul a saját munkájához és azok következményeihez, elfogadja és beépíti a visszacsatolásokat, igénye van azokra.

7.1.4.3. Értékelkötelezett módon használja a szakmai érdekérvényesítés eszközeit, melynek fontossága egy hazánkban még kevéssé meghonosodott szak esetén kiemelkedő jelentőségű.

7.1.4.4. Önállóan, pontosan végzi munkáját, törekszik a formai világosságra az írott és verbális feladatteljesítés során, mely hangsúlyosan fontos hátrányos helyzetű ügyfelekkel való kapcsolattartás során.

7.1.4.5. Elfogadja a szakmai együttműködés kereteit, a kriminológus végzettségből fakadó rá háruló szerepeket és funkciókat, a közös munkából származó felelősséget. Segít a munkamegosztás kialakításában, működtetésében.

7.1.4.6. Képes szakmai feladatok csoportmunkában való végzésére.

7.1.4.7. Képes az önálló szakmai álláspont kialakítására, beépítve a releváns kriminológiai elméleteket és kriminálpolitikai megközelítéseket.

**9. A mesterképzés jellemzői:**

**9.1. A szakmai ismeretek, kompetenciák jellemzői**

A szakképzettséghez vezető tudományágak, szakterületek, amelyekből a szak felépül

- kriminológiai alapismeretek [társadalomtudományi műveltséget megalapozó ismeretek, kriminológiai irányzatok, a társadalmi struktúra, a deviancia (a bűnözés, a bűnözés társadalmi reprodukciója), az egyetemes és a magyar kriminológia története, alkalmazott kriminológiai és kutatási módszertani ismeretek] 19-25 kredit;

- a kriminológiai szakmai ismeretek (alkotmányjog, közigazgatás jog, családjog, jogszociológia, gyermekjog, gyámügy, kriminálpszichológia, szociálpolitika, rendészet, kriminálpolitika, büntetőjog, büntető-eljárásjog, büntető igazságszolgáltatás, a bűnözési tendenciái, az emberi jogok, szabálysértési jog, viktimológia, helyreállító igazságszolgáltatás elméleti és gyakorlati kérdései a kriminálpolitikában, szakkriminológiai, pönológiai és büntetés-végrehajtási ismeretek) 45-55 kredit.

8.1.2. A választható specializációkat is figyelembe véve a fiatalkorúak büntető igazságszolgáltatásának működése, a családszociológia és szocializáció, a családon belüli erőszak fontosabb jellemzői és okai; az addiktológiai, gender (nem) és bűnözés, a kisebbségszociológia és romológia, a közpolitikai a pártfogó felügyelet, az áldozatsegítés, a bűnmegelőzés elmélete és gyakorlata, a szubkultúrák, a kulturális konfliktusok, a gyermekvédelm és reszocializáció, a bűnözés elleni fellépés nemzetközi szervezetei (ENSZ, Európa Tanács, Európai Unió), a kommunikáció területein szerezhető speciális ismeret.

A választható ismeretek kreditaránya a szakdolgozattal együtt 27-45 kredit.

**9.2.** **Idegennyelvi követelmény:**

A mesterfokozat megszerzéséhez bármely olyan élő idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

**9.3.** **Szakmai gyakorlat követelményei:**

A szakmai gyakorlat az első két félév követelményeinek teljesítését követően a bűnözéskontroll egyes intézményeinek (pártfogói szolgálat, áldozatsegítés, közvetítői eljárás, bűnmegelőzés, büntetés-végrehajtás, speciális gyermekvédelem) tevékenységében való közreműködésből álló 200 órás szakmai munka, feladatterv alapján, tanszéki koordinációval, tereptanárok közreműködésével. A szakmai gyakorlat helyszíne lehet minden olyan állami, önkormányzati vagy nem állami (NGO) hatóság, intézmény vagy szervezet, amely bűnözési kontroll feladatokat lát el. A hallgató – az intézmény döntése alapján – a gyakorlatnak legfeljebb az 50% -át teljesítheti saját munkahelyén.

**9.5.** **A 4.2 pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez az alapképzési tanulmányok alapján az alábbi három területről legalább két területen 10-10 kredit szükséges

-jogtudományi és igazgatási ismeretek;

*-* társadalomtudományi ismeretek (szociológia, társadalmi tanulmányok, politológia, pszichológia, kulturális antropológia);

*-* szociális és pedagógiai ismeretek (szociális munka, szociálpedagógia, gyógypedagógia).

# MUNKAÜGYI ÉS TÁRSADALOMBIZTOSÍTÁSI IGAZGATÁSI MESTERKÉPZÉSI SZAK

1. **A mesterképzési szak megnevezése:** munkaügyi és társadalombiztosítási igazgatási (Employment Relations and Social Security Administration)

**2. A mesterképzési szakon szerezhető végzettségi szint és a szakképzettség oklevélben szereplő megjelölése:**

- végzettségi szint: mesterfokozat (master; rövidítve: MA)

- szakképzettség: okleveles munkaügyi és társadalombiztosítási szakember

- szakképzettség angol nyelvű megjelölése: Employment Relations and Social Security Expert

- választható specializációk: munkaügyi kapcsolatok, társadalombiztosítási igazgatás

**3. A képzés besorolása:** jogi

**4. A mesterképzésbe történő belépésnél előzményként elfogadott szakok:**

4.1. Teljes kreditérték beszámításával vehetők figyelembe a munkaügyi és társadalombiztosítási igazgatási alapképzési szak, valamint a felsőoktatásról szóló 1993. évi LXXX. törvény szerinti munkaügyi kapcsolatok és társadalombiztosítási főiskolai szintű szak.

**4.2. A 9.4. pontban meghatározott kreditek teljesítésével elsősorban vehetők figyelembe** az igazgatásszervező, a közigazgatás-szervező, az igazságügyi igazgatás a nemzetközi igazgatás, a nemzetközi tanulmányok, a szociális munka, a szociálpedagógia, a társadalmi tanulmányok, az emberi erőforrások, a gazdaságinformatikus alapképzési szak, az egészségügyi szervező alapképzési szak.

**4.3. A 9.4. pontban meghatározott kreditek teljesítésével vehetők figyelembe továbbá** azok az alapképzési szakok, illetve a felsőoktatásról szóló 1993. évi LXXX. törvény szerinti főiskolai alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad.

**5. A képzési idő félévekben:**4 félév

**6. A mesterfokozat megszerzéséhez összegyűjtendő kreditek száma:**120 kredit

- a szakorientációja: gyakorlat-orientált (60-70 százalék)

- a diplomamunka elkészítéséhez rendelt kreditérték: 15 kredit

- a szabadon választható tantárgyakhoz rendelhető minimális kreditérték: 6 kredit

**7. A szakképzettség képzési területek egységes osztályozási rendszer szerinti tanulmányi területi besorolása:** 345

**8. A mesterképzési szak képzési célja, az elsajátítandó szakmai kompetenciák:**

A képzés célja munkaügyi és társadalombiztosítási szakemberek képzése a munkaügy és a társadalombiztosítás területén, akik jogi és szakmai tudás, képességek, attitűdök, autonómia és felelősség birtokában alkalmasak arra, hogy közreműködjenek a hazai és nemzetközi munkaügyi kapcsolatok alakításában, társadalombiztosítási és egyéb szociális jogi ügyek intézésében. Megfelelő szakmai és vezetői felkészültséggel rendelkeznek, legjobb tudásuk szerint elkötelezetten szolgálják és képviselik a szakmai érdekeket. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**A munkaügyi és társadalombiztosítási szakember**

**a) tudása:**

7.1.1.1. Ismeri a munkaügy és szociális igazgatás területén történő feladatmegoldáshoz/munkavégzéshez szükséges szakmai eszközöket, módszereket és eljárásokat.

7.1.1.2. Ismeri a munkaügyi és szociális igazgatási szakterület szakmai szókincsét.

7.1.1.3. részleteiben Ismeri a munkaügy és a szociális igazgatás szakterületeinek összefüggéseit, elméleteit, valamint ismeretszerzési és probléma-megoldási módszereit.

7.1.1.4. Ismeri a központi és helyi társadalombiztosításban, az adóigazgatási szerveknél (járulékigazgatási feladatok), a magánbiztosítóknál, valamint a versenyszférában szükséges szociális és társadalombiztosítási igazgatással kapcsolatos folyamatokat.

7.1.1.5. Ismeri az egyes társadalombiztosítási, illetve magánbiztosítási ellátások, valamint egyéb szociális ellátások megállapítására és folyósítására vonatkozó speciális jogszabályokat.

7.1.1.6. Ismeri a kollektív tárgyalás és alku folyamatában a szakértői és tanácsadói közreműködés szabályait és feladatait.

7.1.1.7. Ismeri a makro- és mezoszintű érdekegyeztetés intézményeit.

7.1.1.8. Ismeri a foglalkoztatóknál felmerülő munkahelyi szociális kérdések elméleti és gyakorlati vonatkozásait.

7.1.1.9. Ismeri az egészségügyi szolgáltatók működésére és finanszírozására vonatkozó szabályokat.

7.1.1.10. Rendelkezik egyéni és kollektív munkajogi, szociális jogi és igazgatási ügyek viteléhez szükséges általános és szakmaspecifikus elméleti és gyakorlati ismeretekkel.

7.1.1.11. Ismeri a munkavédelem, a munkaerő-piaci politikák, emberi erőforrás menedzsment, a foglalkoztatáspolitika, a munkavállalók és a munkáltatók érdekképviseleti szervei közti munkaügyi kapcsolatok rendjének és azok betartásának ellenőrzési eszközeit.

7.1.1.12. Ismeri a vonatkozó hazai, európai és nemzetközi normákat.

7.1.2.1. A munkaügyi és szociális igazgatási szakterülethez tartozó szókincset (legalább) egy idegen nyelven is ismeri.

**Amunkaügyi kapcsolatok specializáción továbbá a munkaügyi és társadalombiztosítási szakember** **tudása:**

- ismeri a munkajogi és munkaügyi konfliktusok, viták jellemzőit, az optimális vitarendezési eszközöket és eljárásokat;

- ismeri a vállalatok, költségvetési intézmények szintjén működő különböző érdekegyeztetési fórumokat, azok létrehozásának eljárási szabályainak, módszertanának kidolgozását;

- ismeri a munkavállalói és munkáltatói érdekképviseletek tevékenységének szervezési elméleti és gyakorlati kérdéseit;

- ismeri az állam munkaügyi kapcsolatokat szabályozó tevékenységét;

- ismeri az Európai Unió csúcsszintű és az ágazati szociális párbeszéd hátterét.

**Atársadalombiztosítási igazgatás specializáción továbbá a munkaügyi és társadalombiztosítási szakember** **tudása**

- rendelkezik a költségvetési szervek, társadalombiztosítás illetve a magánbiztosítási pénztárak gazdálkodási-pénzügyi feladatainak ellátásához szükséges ismeretekkel;

- rendelkezik a társadalombiztosítási, a magánbiztosítási és a foglalkoztatói szociális rendszerek tevékenységének ellenőrzéséhez szükséges ismeretekkel;

- ismeri a vonatkozó hazai, európai és nemzetközi normákat, illetve azok eljárási mechanizmusait, fórumrendszerét.

**b) képességei**

7.1.2.2. Képes alkalmazni a szakmaspecifikus problémamegoldó és a konfliktuskezelő módszereket.

7.1.2.3. felismeri a szakterületén jelentkező problémákat és azokra adekvát megoldási javaslatokat dolgoz ki.

7.1.2.4. Képes a munkaügyi kapcsolatok, az emberi erőforrás menedzsment, a minőségbiztosítás területén, valamint munkaügyi, személyügyi kutatási feladatok ellátására, az eredmények nemzetközi és hazai szakmai fórumokon történő prezentálására és közlésére.

7.1.2.5. Képes a munkaügyi kapcsolatokkal, munkajoggal foglalkozó szakirodalomban történő megfelelő tájékozódásra, annak értő és kritikai feldolgozására.

7.1.2.6. Képes a foglalkoztatással összefüggő szabályok adaptálására és konstruktív továbbfejlesztésére.

7.1.2.7. Képes a munkavégzéshez kapcsolódó vezetői, irányítói, kommunikációs és konfliktuskezelő módszerek alkalmazására.

7.1.2.8. Képes a társadalombiztosítással kapcsolatos adatok, adatsorok feldolgozására, értékelésére, az eredmények prezentálására és közlésére.

7.1.2.9. Képes a hazai és nemzetközi társadalombiztosítással és szociális joggal foglalkozó szak- és jogirodalomban történő megfelelő tájékozódásra, annak értő alkalmazására, a felmerülő problémák megoldására és szakmai tanácsadásra.

7.1.2.10. Képes szakterületével szoros kapcsolatban lévő társtudományok fogalmi rendszereinek, lényegi összefüggéseinek és főbb gondolkodási irányzatainak megismerésére és alkalmazására.

7.1.2.11. Képes részt venni a munkahelyi belső szabályzatok és munkaügyi nyilvántartások megalkotásában.

7.1.2.12. Képes a tanult jogszabályok - elsősorban a munkajog és a szociális jog területén - alkalmazására és ezekhez kapcsolódó tanácsadásra.

7.1.2.13. Képes a hazai és a külföldi társtudományi források feltárására, feldolgozására és a szakmai munka során a leszűrt következtetések gyakorlati alkalmazására, prezentálására.

7.7.7.7. Képes vezetői, szervezői, irányítói feladatok ellátására a munkaügy és társadalmi igazgatás területén.

**Amunkaügyi kapcsolatok specializáción továbbá a munkaügyi és társadalombiztosítási szakember**:

**képességei:**

- Képes a munkaügyi kapcsolatok folyamatait tervező, szervező, lebonyolító, elemző, értékelő munkakörök betöltésére.

- Képes szakterületével szoros kapcsolatban lévő társtudományok fogalmi rendszereinek, lényegi összefüggéseinek és főbb gondolkodási irányzatainak megismerésére és alkalmazására.

**Atársadalombiztosítási igazgatás specializáción továbbá a munkaügyi és társadalombiztosítási szakember:**

**képességei:**

- Képes a társadalombiztosítási, illetve a szociális ellátásokkal kapcsolatos ügyintézési szervezési és irányítási feladatok elvégzésére.

- Képes az egészségbiztosítás, nyugdíjbiztosítás, balesetbiztosítás, családtámogatási- és munkanélküli ellátórendszer, a magánbiztosítás és az egyéb szociális ellátórendszerek működtetésével és finanszírozásával kapcsolatos feladatok megtervezésére, megszervezésére és menedzselésére.

- Képes a társadalombiztosítással összefüggő szabályok adaptálására és alkotó továbbfejlesztésére.

- Képes a magyar, nemzetközi és európai uniós szociális jogi normák és bírói gyakorlat megértésére és alkalmazására.

**c) attitűdje**

7.1.3.1. Fejleszti tudását, különös tekintettel a munkaügy és a szociális igazgatás területére és ehhez alkalmazza a tudásszerzés, önfejlesztés különböző módszereit és használja a korszerűbb információs és kommunikációs eszközöket.

7.1.3.2. Kész a közös munkára, a munkaügy és szociális igazgatás területén megszerzett és birtokolt tudásának másokkal való megosztására.

7.1.3.3. Törekszik a munkaügy és társadalmi igazgatás iránti szakmai elkötelezettség és hivatástudat megszerzésére.

7.1.3.4. Nyitott a tudását elsősorban a munkaügy és a társadalmi igazgatás területén növelő tevékenységek végzésére, amely szilárd és elmélyült szakmai érdeklődésén, ill. széles körű szakirodalmi tájékozottságon alapul.

7.1.3.5. Nyitott a munkaügyi és társadalmi igazgatási témájú feladatok megértésére és motivált azok sikeres végrehajtásában.

7.1.3.6. Kritikusan szemléli és használja a különböző forrásokból származó információkat a munkaügy és társadalmi igazgatás rendszere és működése kapcsán.

7.1.3.7. Nyitott az együttműködésre, törekedve arra, hogy a problémákat – különösen a munkaügy és társadalmi igazgatással összefüggőeket – lehetőleg másokkal együttműködésben oldja meg.

7.1.3.8. Nyitott az új helyzetekben elvégzendő feladatok megoldására, a megváltozott körülményekhez való gyors alkalmazkodásra, különösen a munkaügy és a társadalmi igazgatás kérdéseinek kapcsán.

7.1.3.9. Nyitott a kritikus szakmai szemléletmódra a munkaügyet és társadalmi igazgatást érintő kérdések tekintetében.

7.1.3.10. A munkaügy és társadalmi igazgatás területein komplex megközelítést kívánó, illetve váratlan döntési helyzetekben is törekszik a jogszabályok és a szakmai etikai normák teljes körű figyelembe vételével meghozni döntését.

7.1.3.11. Munkáját a munkaügy és a társadalmi igazgatás szakterületeire vonatkozó etikai normák és tradíciók betartása mellett önállóan és felelősen végzi.

**d) autonómiája és felelőssége**

7.1.4.2. Irányítja és felügyeli a munkaügyi és társadalmi igazgatási kérdésekben rábízott munkafolyamatokat, beleértve az újszerű és összetettebb feladatokat is.

7.1.4.3. A munkaügyi és társadalmi igazgatás területén történő munkavégzésben, problémamegoldásban és tanulásban egyaránt önállóan jár el, irányítva a rá bízott munkahelyi csoportot, közösséget.

7.1.4.4. Munkaügy is társadalmi igazgatási kérdésekben szervezi az intézményen/szervezeti egységen belüli és kívüli partnerekkel az eredményes együttműködést.

7.1.4.5. Munkavégzési és társadalmi konfliktushelyzetekben önállóan és felelősségteljesen jár el.

7.1.4.6. Önállóan képviseli a rábízott személyek/szervek érdekeit munkaügyi és társadalmi igazgatási kérdésekben.

7.1.4.7. Munkaügyi és társadalombiztosítási kérdéseket érintő szakmai feladatok végrehajtása során önálló elemzést, értékelést és a különböző következtetések szintetizálását végzi el.

7.1.4.8. Munkáját a munkaügyi és társadalmi igazgatási szakterületre vonatkozó jogi, szakmai normák és tradíciók betartása mellett önállóan és felelősen végzi.

**9. A mesterképzés jellemzői:**

**9.1. A szakmai ismeretek jellemzői:**

9.1.1. A szakképzettséghez vezető tudományágak, szakterületek, amelyekből a szak felépül:

- a képzéshez kapcsolódó társadalomtudományi alapismeretek (jogtudományi, humán erőforrás gazdálkodási ismeretek, alkalmazott menedzsment ismeretek) 15-25 kredit;

- munkaügyi és társadalombiztosítási szakmai ismeretek (alkalmazott szakigazgatás és eljárásjog, munkaerőpiaci ismeretek, munkaügyi kapcsolatok, nemzetközi és magyar foglalkoztatási jog, tárgyalás és konfliktuskezelés, magyar és nemzetközi szociális jog, baleseti és rehabilitációs ellátórendszer, családtámogatás, szociális ellátások, nyugellátások, munkanélküli ellátások, magánbiztosítás, finanszírozás és ellenőrzés, szakspecifikus informatikai ismeretek) 45-75 kredit.

9.1.2. A választható specializációk

- munkaügyi kapcsolatok,

- társadalombiztosítási igazgatás

A specializáció kreditértéke a képzés egészén belül 20-38 kredit

**9.2. Idegennyelvi követelmények:**

A mesterfokozat megszerzéséhez bármely olyan élő idegen nyelvből, amelyen az adott szakmának tudományos szakirodalma van, államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány, vagy oklevél szükséges.

**9.3. A képzéshez kapcsolt szakmai gyakorlat követelményei:**

A szakmai gyakorlat három-hat hetes időtartamú, a versenyszféra vagy a közszféra olyan intézményeiben, szervezeteiben végzett szakmai munka, ahol a munkaügyi kapcsolatok, valamint a társadalombiztosítási specializációkhoz tartozó ismeretek gyakorlati alkalmazására kerül sor.

**9.4.** **A 4.2 és 4.3. pontban megadott oklevéllel rendelkezők esetén** **a mesterképzési képzési ciklusba való belépés minimális feltételei:**

Az alapképzéstől eltérő mesterképzésbe való belépéshez szükséges minimális kreditek száma 60 kredit az alábbi területekről:

társadalomtudományi ismeretek, állam- és jogtudományi alapismeretek, általános igazgatási ismeretek, szakigazgatási ismeretek, pénzügyi-közgazdasági ismeretek, közszolgálati és munkajogi ismeretek, menedzsment ismeretek, európai uniós ismeretek, munkaügyi kapcsolatok ismeretek, társadalombiztosítási-szociális jogi ismeretek.

# ÖSSZEHASONLÍTÓ ÁLLAM- ÉS JOGTUDOMÁNYOK MESTERKÉPZÉSI SZAK

1. **A mesterképzési szak megnevezése:** összehasonlító állam- és jogtudományok (Comparative Law)
2. **A mesterképzési szakon szerezhető végzettségi szint és a szakképzettség oklevélben szereplő megjelölése:**
   * végzettségi szint: mesterfokozat (magister, master; rövidítve: MA)
   * szakképzettség: összehasonlító jogi mesterjogász
   * a szakképzettség angol nyelvű megjelölése: Comparative Law

* választható specializációk: nemzetközi vállalati jog és annak kelet-közép-európai sajátosságai, nemzetközi és európai közigazgatás

**3. Képzési terület:** jogi

**4. A mesterképzésbe történő belépésnél előzményként elfogadott szak**

**4.1. Teljes kreditérték beszámításával vehető figyelembe**: a jogász osztatlan mesterképzési szak.

**5. A képzési idő félévekben:** 2 félév

**6. Mesterfokozat megszerzéséhez összegyűjtendő kreditek száma**: 60 kredit

- a szak orientációja: kiegyensúlyozott (40-60 százalék)

**-** a szakdolgozathoz rendelt kreditérték: 10 kredit

- a szabadon választható tantárgyakhoz rendelhető minimális kreditérték: 3 kredit

**7. A szakképzettség képzési területek egységes osztályozási rendszer szerinti tanulmányi területi besorolása**: 380

**8. A mesterképzési szak képzési célja, az általános és a szakmai kompetenciák:**

A képzés célja olyan jogászok képzése, akik jogi szakképzettségükre, elméleti és gyakorlati tudásukra építve ismerik az Európai Unió és a közép-európai EU-tagállamok jogrendjét, akik ügyvédként a gazdasági életben vagy az Európai Unió intézményeiben, illetve az egyes tagállamok közigazgatásában helyezkedhetnek el. Felkészültek tanulmányaik doktori képzésben történő folytatására.

**Az elsajátítandó szakmai kompetenciák**

**Az összehasonlító jogi mesterjogász**

**a) tudása:**

* + - * Átfogóan ismeri az EU-jog jogforrási rendszerét, jellegadó sajátosságait, illetőleg a tárgyalt tagállami jogrendszerek jellegzetességeit, egymástól való eltéréseit, valamint az EU-jog és a tagállami jogok együtthatásának mechanizmusát.
      * Ismeri a belső piaci alapszabadságok, az európai versenyjog, valamint az európai munkajog szabályozási rendszerét.
      * Ismeri az európai integráció által megoldandó átfogó dilemmákat.
      * Ismeri a fenti területeken való tudományos munka módszertanát.
      * Ismeri az e területek tudományos szempontú feldolgozásához szükséges terminológiát.
      * Ismerik a képzés interdiszciplináris jellegének köszönhetően a jogtudomány mellett az EU-tagállamok egyre növekvő integrációjának politikatudományi elemzésének módszertanát.
      * Ismeri és magas szintűen és széleskörűen alkalmazza a jogi szaknyelvet idegen nyelven is.

**Nemzetközi vállalati jog és annak kelet-közép-európai sajátosságai specializáción továbbá az összehasonlító jogi mesterjogász:**

**tudás:**

* Ismeri az EU-jog magánjogot érintő joganyagát, e jogalkotási terület jellegadó sajátosságait, kiemelten annak a vállalatok számára különösen jelentős harmonizált területeiről szerezve beható ismereteket.
* Ismeri a jogösszehasonlítási módszer révén a német és a kelet-közép-európai EU-tagállamok magánjogának egyedi felépítését, jellegadó sajátosságait, külön figyelemmel a köztük meglévő lényegi különbségekre.
* Kiemelten ismeri e tagállamok társasági jogát és a fogyasztóvédelmi adásvételi jog területét.
* Ismeri a polgári jogi követelések határokon átnyúló érvényesítésének mechanizmusát, az európai polgári eljárásjogi joganyagot.

**Nemzetközi es európai közigazgatás specializáción továbbá az összehasonlító jogi mesterjogász:**

**tudása:**

* Ismeri az Európai Unió közjogi rendszerét, különös tekintettel az európai közigazgatási jogra.
* Ismeri a jogösszehasonlítási módszer révén az egyes tagállamok alkotmány- és közigazgatási jogának sajátosságait, eltéréseit, hasonlóságait. Ideértve ismeri különösen más közép-európai országok közjogi berendezkedését.
* Ismeri a közigazgatási vezetői pozíciók ellátásához szükséges interdiszciplináris (különösen politika- és közigazgatás-tudományi) tudásanyagot.

**b) képességei:**

* Képes az adott jogi kérdéskört mindenkor összetett módon szemlélni: egyidejűleg vizsgálva azt nemzetközi, európai és tagállami perspektívából, valamint annak gazdasági beágyazottságában.
* Képes önálló, megalapozott szakmai vélemény kialakítására, valamint kritikai magatartás tanúsítására EU-s vonatkozású jogi kérdéskörökben.
* Képes a jogösszehasonlítás módszerének elsajátítása révén szakmai tevékenysége során további jogrendszerek önálló feldolgozására.

**Nemzetközi vállalati jog és annak kelet-közép-európai sajátosságai specializáción tovább az összehasonlító jogi mesterjogász:**

**képességei:**

* Képes más tagállamokban folyó magánjogi kodifikációs folyamatok megértésére, önálló szakmai értékelésére.
* Képes a határon átnyúló nemzetközi üzleti tranzakciókban más országokban dolgozó jogászokkal, ügyvédekkel való hatékony együttműködésre.
* Képes munkavégzése során az általa elsődlegesen elsajátított jogrendszertől eltérő más joganyagban való önálló eligazodásra.
* Képes a tagállami − magánjogi vonatkozású − bírósági döntések kritikus elemzésére, azok gyakorlati, üzleti kihatásának vizsgálatára.

**Nemzetközi es európai közigazgatás specializáción továbbá az összehasonlító jogi mesterjogász***:*

**képességei:**

* Képes az Európai Unió közjogi struktúrájával, a tagállamok közötti együttműködés kereteivel kapcsolatos megalapozott, önálló jogászi szakvélemény kialakítására.
* Képes önállóan feldolgozni és jogilag értékelni más tagállamokban bekövetkező alkotmányjogi és közigazgatási változásokat.
* Képes a hatékony közigazgatási együttműködés érdekében más tagállamból érkező, illetve ott dolgozó jogászokkal, közigazgatási szakemberekkel való együttes munkára.

**c) attitűdje:**

* Szakmai pályafutása során ismeretei rendszeresen továbbképzésére, folyamatos bővítésére törekszik.
* Munkáját a kifogástalan szakmai igényesség és az alaposság, valamint a társadalmi kérdések iránti nyitottság és felelősségvállalás jellemzi.
* Nyitott más jogrendek megismerésére.
* Kiváló kommunikációs képességgel rendelkezik.
* Magatartása kooperatív, alkalmas csoportmunkára.
* Készséges a más nemzetek polgáraival, különböző kulturális háttérrel rendelkezőkkel való együttműködésre.
* Szemlélete problémacentrikus, és problémamegoldó készsége jó.
* Módszertani tudatosság jellemzi.
* Lényeglátó képessége kiemelkedő.

**d) autonómiája és felelőssége:**

* Nemcsak behatóan ismeri a jogászi szakmai értékeket és szemléletmódot, hanem azok értékorientált érvényesülése iránt tudatosan is elkötelezett.
* Hivatását mindenkor ezen értékek fényében, önállóan és felelősségteljesen gyakorolja.
* Munkája során a felmerülő kérdéseket az adott ügy tárgyi megítélésén túl azokat komplex társadalmi-kulturális szempontból is vizsgálja.

**9 A mesterképzés jellemzői:**

**9.1. A szakmai ismeretek jellemzői**

A szakképzettséghez vezető tudományágak, szakterületek, amelyekből a szak felépül:

- a képzéshez kapcsolódó jogi alapismeretek (az EU politikai rendszere, a jogösszehasonlítás módszerei) 6-9 kredit;

- állam- és jogtudományi szakmai ismeretek (a belső piaci alapszabadságok, Európai versenyjog, Európai es összehasonlító munkajog, Európa intézményesülése) 9-15 kredit.

-

9.1.2. A válaszható specializációk szakterületei és kreditaránya:

25-35 kredit

a) nemzetközi vállalati jog es annak kelet-közép-európai sajátosságai specializáció:

- Európai társasági jog (irányelvek, európai társasági formák),

- összehasonlító társasági jog (Rt., Kft.),

- Európai csődjog,

- Európai adójog,

- Európai kollíziós jog,

- Európai magánjogi irányelvek átültetése, kiemelten foglalkozva olyan

irányelvekkel, amelyek a vállalatok számára is jelentősek (vételi jog, általános szerződési feltételek, távollévők közötti szerződéskötés, termékfelelősség),

- Európai polgári eljárásjog;

b) nemzetközi es európai közigazgatás specializáció:

- alapjogok, alapvető szabadságjogok és az európai közjog,

- Európai közigazgatás-tudományi ismeretek,

- összehasonlító alkotmányjogi ismeretek,

- idegenrendészeti és kisebbségi jog,

- Európai Emberi Jogi Egyezmény,

- Európai közigazgatás,

- Európai szabályozási jog,

- Kelet-közép-európai országok közigazgatási rendszerének összehasonlításáról szóló ismeretek.

A választható ismeretek kreditértéke a diplomamunkával együtt 25-35 kredit.

**9.2. Idegennyelvi követelmény**

A mesterfokozat megszerzéséhez az Európai Unió valamelyik hivatalos nyelvéből államilag elismert legalább középfokú, általános (B2) komplex típusú nyelvvizsga, vagy azzal egyenértékű érettségi bizonyítvány, illetve oklevél szükséges.

* 1. **A képzést megkülönböztető speciális jegyek:**

A mesterképzésbe való belépéshez az Európai Unió valamelyik hivatalos nyelvéből komplex középfokú (B2 szintű) államilag elismert nyelvvizsga vagy azzal egyenértékű érettségi bizonyítvány, illetve oklevél szükséges.